proxectonos/corpus_dominio_legal_administrativo_tmp huggingface dataset:
APROBACIÓN PADRÓN FISCAL TAXA SERVIZO DE MERCADO OUTUBRO 2021
ADMINISTRACIÓN LOCAL — Municipal — Marín (Recadación, 21/10/2021)

Por Resolución do Concelleiro delegado de Facenda do día 29 de setembro de 2021 foi aprobado o padrón fiscal correspondente ao concepto tributario de taxa por prestación do servizo de mercado correspondente ao mes de outubro de 2021. O citado padrón exponse ao público nas oficinas do Concello durante o prazo de 1 (un) mes, contado a partir do día seguinte ao de publicación deste anuncio no Boletín Oficial da Provincia de Pontevedra. Contra as liquidacións incorporadas ao padrón os interesados poderán interpor, no prazo de 1(un) mes a contar dende o día seguinte ao de remate do período de exposición pública, recursode reposición ante a Alcaldía do Concello de Marín, conforme ao establecido no artigo 14.2 do Real decreto lexislativo 2/2004, de 5 de marzo, polo que se aproba o texto refundido da Leireguladora das Facendas Locais. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. O prazo de cobro en período voluntario comprende dende o día 1 ata o 25 de outubro de 2021, ambos inclusive. O cargo nas contas bancarias dos recibos correctamente domiciliados efectuarase o día 5 de outubro de 2021. O pago dos recibos non domiciliados efectuarase mediante ingreso en calquera das seguintes entidades colaboradoras: Abanca Corporación Bancaria S. A, Banco Bilbao Vizcaya Argentaria, Caixabank-La Caixa, Banco Santander e Banco Sabadell-Gallego, empregando os documentos de ingreso (recibos) que se enviarán ao domicilio declarado do contribuínte porcorreo ordinario, envío que non ter carácter de notificación. Os contribuíntes que non recibannos seus domicilios o documento para o ingreso, poderán solicitalo nas dependencias da Tesourería do Concello de Marín, xa que a súa non recepción non exonera da obriga de pago nin impide a utilización da vía de prema. O vencemento do prazo en período voluntario sen ter satisfeita a débeda, determinará o comezo do período executivo, devindicándose as recargas do período executivo, os xuros demora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria.
PROCEDEMENTO ORDE DE EXECUCIÓN (EXP.1324-2020) RELATIVO Á XESTIÓN DA BIOMASA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 24/03/2021)

De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración, Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Acto a notificar: Orde de Execución (Exp.1324-2020) Interesado: XXXXXXXXX Ref. Catastral: 36043A025000470000JW (Pol.25 – Parc.47) Plazo: 15 días naturais Ponte Caldelas, 4 de marzo de 2021. Alcalde-Presidente do Concello de Ponte Caldelas, Ugne Kichouhi Del Guayo
CORRECCIÓN ERROS DAS BASES REGULADORAS DO PROCESO DE SELECCIÓN PARA A COBERTURA POR PROMOCIÓN INTERNA DE DÚAS PRAZAS DE OFICIAL DE POLICÍA LOCAL DO CONCELLO DE LALÍN.
ADMINISTRACIÓN LOCAL — Municipal — Lalín (Persoal, oposicións, 28/04/2021)

No BOPPO de data 5 de abril de 2021, num.62, publicouse o anuncio da convocatoria do proceso selectivo para a cobertura por promoción interna de dúas prazas de oficial de policía local do Concello de Lalín, aprobada por acordo da Xunta de Goberno Local o día 8 de marzo de 2021. A súa vez, pola Xunta de Goberno Local dese Concello de data 13/04/2021, procedeuse á corrección de erros das devanditas, no seguinte senso: Advertido un erro nos apartados relativos á valoración das titulacións académicas e aos recursos que proceden contra dito acordo, procédese a súa corrección, quedando do seguinte xeito: 9.1 O sistema selectivo para a quenda de promoción interna será o de concurso-oposición. (.) •2ª. Non se valorarán as titulacións requiridas para o acceso ás categorías ás que se aspira, agás que se posúa máis dunha. Tampouco se terán en conta as titulacións necesarias ou as que se empregasen como vía de acceso para a obtención dunha titulación superior xa requirida ou valorada. (.) B) “Segundo.- Proceda á súa publicación na forma legalmente establecida, facéndose constar que o presente acto pon fin á vía administrativa e que contra o mesmo poderanse interpor os seguintes recursos: Todo isto sen prexuízo de que poida interpoñer calquera outro recurso que estime conveniente.” Lalín, na data da sinatura electrónica. O Alcalde-Presidente
SUBVENCIÓNS CONCEDIDAS POLO SERVIZO DE COHESIÓN SOCIAL E XUVENTUDE DURANTE O MES DE FEBREIRO DE 2021
ADMINISTRACIÓN LOCAL — Provincial — Deputación Provincial (Subvencións e axudas, 18/03/2021)

En conformidade co establecido no artigo 18 da Lei 38/2003, de 17 de novembro, xeral de subvencións, e no artigo 12.2 da Ordenanza xeral de subvencións da Deputación de Pontevedra, publícanse as axudas económicas concedidas no mes de febreiro de 2021 e que tramitou o Servizo de Cohesión Social e Xuventude da institución provincial. Asinado dixitalmente na marxe A deputada delegada, Olga María García Ballesteros.—O secretario, Carlos Cuadrado Romay
EXPOSICIÓN PÚBLICA DA CONTA XERAL DO EXERCICIO DE 2020
ADMINISTRACIÓN LOCAL — Municipal — Porriño, O (Presupostos e cadros de persoal, 06/07/2021)

Ditaminada pola Comisión Especial de Contas, en sesión de data de 24 de xuño do corrente, a Conta Xeral deste Concello do Porriño correspondente ao exercicio de 2020, e cumprindo o establecido no artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, a citada conta, exponse ao público polo prazo de quince días, durante os cuais as persoas interesadas poderán presentar reclamacións, reparos ou observacións.
APROBACIÓN INICIAL DO EXPEDIENTE DE APROBACIÓN DO PLAN MUNICIPAL DE PREVENCIÓN E DEFENSA CONTRA INCENDIOS FORESTAIS
ADMINISTRACIÓN LOCAL — Municipal — Mondariz-Balneario (Outros documentos, notificacións e informacións públicas, 18/03/2021)

Logo de instruír polos servizos competentes deste Concello, expediente de aprobación do Plan Municipal de prevención de incendios convócase, por prazo de 20 días trámite de audiencia e de información pública, a fin de que quen puidese terse por interesado en devandito expediente, poida comparecer e formular cantas alegacións, suxestións ou reclamacións teña por conveniente. Á súa vez, o Plan estará a disposición dos interesados na sede electrónica deste Concello [dirección https://www.mondarizbalneario.es]. O presente anuncio servirá de notificación aos interesados, no caso de que non poida efectuarse a notificación persoal do outorgamento do trámite de audiencia.
APROBACIÓN INICIAL E EXPOSICIÓN PÚBLICA DO EXPEDIENTE DE CAMBIO DE FINALIDADE Nº 01/CF/2021 E DE MODIFICACIÓN DE CRÉDITO POR CRÉDITO EXTRAORDINARIO Nº 01/CE/2021
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 05/07/2021)

Aprobado inicialmente polo Pleno da Corporación, en sesión ordinaria celebrada o día 24 de xuño de 2021, o expediente Nº 01/CF/2021 de cambio de finalidade do financiamento afectado por importe de 249.574,63 €, procedente de operacións de préstamo a longo prazo concertadas e ingresadas entre os exercicios 2016, 2018, 2019 e 2020; así como o expediente de modificación de crédito por crédito extraordinario Nº 01/CE/2021 por importe de 249.574,63 €, financiado con baixas de créditos de gastos doutras aplicacións do orzamento vixente e con maiores ingresos, para atender os gastos derivados dos seguintes proxectos de gasto: En cumprimento do disposto nos artigos 169.1 e 177.2 do Real Decreto Lei 2/2004 de 5 de marzo, Texto Refundido da Lei Reguladora de Facendas Locais e disposicións concordantes, exponse ó público na Intervención deste Concello, por prazo de quince días hábiles que comezarán a contarse dende o seguinte ó da inserción do presente Edicto no Boletín Oficial da Provincia, co fin de que durante o mesmo, poidan formularse as reclamacións que se consideren pertinentes, que deberán ser dirixidas ao Sr. Alcalde desta Corporación. Dada a urxencia que revisten as actuacións que pretenden acometerse coas seguintes modificacións orzamentarias, farase uso da excepción prevista na base Nº10 das BEO 2021 prorrogadas, de forma que transcorrido o prazo de exposición ó público sen que se presentase ningunha reclamación, poderá considerarse definitivamente aprobado o expediente de referencia procedendo a publicar a aprobación definitiva tal e como establece o artigo 169.5 do RDL 2/2004, a efectos de inicio do cómputo do prazo para que os interesados poidan interpoñer, se así o estiman, recurso contencioso-administrativo; a tal fin publícase como quedará a situación do orzamento para o presente exercicio, resumido por capítulos, despois da aprobación do expediente de modificación de créditos: Vilagarcía de Arousa, na data da sinatura electrónica O ALCALDE Asdo: Alberto Varela Paz Sinatura dixitalizada
APROBACIÓN DEFINITIVA MODIFICACIÓN DE CRÉDITO 41/2021 POR SUPLEMENTO DE CRÉDITO
ADMINISTRACIÓN LOCAL — Municipal — Poio (Presupostos e cadros de persoal, 11/11/2021)

O Pleno desta Corporación, en sesión ordinaria celebrada 28 de setembro de 2021, acordou a aprobación inicial do expediente de modificación orzamentaria nº41/2021 mediante mediante suplemento de crédito, financiados financiado con baixas noutras aplicacións. O mencionads expedientes foi expostos ao público para o seu exame polos interesados e presentación de reclamacións durante o prazo de 15 dias hábiles contados a partires do dia seguinte ao da inserción do correspondentes anuncio de aprobación inicial no Boletín Oficial da Provincia, nº194 de 7 de outubro de 2021. Transcorrido o prazo de exposición ao público sen presentarse reclamación ningunha, enténdese elevado a definitivo o acordo plenario, de conformidade co disposto no artigo 169 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais. O resumo por capítulos do orzamento municipal vixente unha vez incorporadas as modificacións orzamentarias aprobadas queda do seguinte xeito: En virtude do disposto nos artigos 177.2 en relación co 171 do RDL 2/2004, de 5 de marzo, contra esta aprobación os interesados poderán interpoñer directamente recurso contencioso administrativo na forma e prazos que establece a lei. O que se fai público para xeral coñecemento e efectos. (Asinado dixitalmente a marxe) O ALCALDE: Luciano Sobral Fernández
COBRANZA PADRÓN P. P. SERVIZO AXUDA NO FOGAR XANEIRO 2021
ADMINISTRACIÓN LOCAL — Municipal — Cambados (Recadación, 18/03/2021)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a PREZO PUBLICO SERVIZO AXUDA NO FOGAR correspondentes a Remesa: SAF XANEIRO 2021 o seguinte: Durante o prazo comprendido entre 22 de Marzo de 2021 ata o 24 de Maio de 2021, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de Abril de 2021. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
APROBACIÓN INICIAL MODIFICACIÓN DE CRÉDITO Nº 17-2021-SC 02-2021 NA MODALIDADE DE SUPLEMENTO DE CRÉDITO
ADMINISTRACIÓN LOCAL — Municipal — Vilaboa (Presupostos e cadros de persoal, 24/08/2021)

Acordo do Pleno do Concello de Vilaboa polo que se aproba inicialmente o expediente de modificación de crédito nº 17-21 SC 02-2021 do Orzamento en vigor, na modalidade de suplemento de crédito, financiado con remanente líquido de tesourería O Pleno do Concello de Vilaboa, en sesión ordinaria celebrada o día 30/07/2021, acordou a aprobación inicial do expediente de modificación de crédito nº 17-2021- SC 02-2021 na modalidade de suplemento de crédito, financiado con remanente líquido de tesouraría para gastos xerais. De acordo co disposto no artigo 169.1, por remisión do 177.2, do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese o expediente á información pública por un prazo de quince días, a contar dende o día seguinte á publicación deste anuncio no Boletín Oficial da Provincia. Durante o devandito prazo, poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://vilaboa.sedelectronica.es]. Se transcorrido devandito prazo non se presentaron alegacións, considerarase aprobado definitivamente devandito Acordo. A Primeira Tenente Alcalde por substitución (Decreto 2021-544)
APROBACIÓN OFERTA PÚBLICA DE EMPREGO PARA O ANO 2021
ADMINISTRACIÓN LOCAL — Municipal — Ponteareas (Oferta de emprego público, 06/05/2021)

Con data 26 de abril de 2021, por acordo da Xunta de Goberno Local, apróbase a O. E. P para o ano 2021 que consta das seguintes prazas: Ponteareas, documento asinado electrónicamente A Alcaldesa por substitución segundo Decreto 2020-3135, de 9 de decembro de 2020 Cristina Fernández Davila
DH. A36.64973 CONCESIÓN DUN CAUDAL DE AUGA Á COMUNIDADE DE USUARIOS MORILLAS II, NO CONCELLO DE PONTE CALDELAS (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 05/10/2021)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 6 de setembro de 2021 e como resultado do expediente incoado ó efecto, outorgouse á Comunidade de Usuarios Morillas II unha concesión de 920 m3 anuais de auga que procede dun manancial situado no lugar de Morillas, na parroquia de Morillas (Santiago), no concello de Campo Lameiro (Pontevedra), con destino a uso doméstico. Número Expte.: DH. A36.64973. O Xefe do Servizo de Tramitación Técnico-Administrativa do Dominio Público Hidráulico, Julio Arturo Zenjli Bogomilova.
APROBACIÓN PROVISIONAL E APERTURA DO TRÁMITE DE EXPOSICIÓN PÚBLICA DOS EXPTES. DE MODIFICACIÓN DE CRÉDITOS-CRÉDITO EXTRAORDINARIO Nº 7-P/2021 E CRÉDITO EXTRAORDINARIO E SUPLEMENTO DE CRÉDITO Nº 8-P/2021
ADMINISTRACIÓN LOCAL — Municipal — Lalín (Presupostos e cadros de persoal, 29/06/2021)

O Pleno da Corporación do Concello de Lalín, en sesión ordinaria celebrada o día 23 de xuño de 2021, aprobou provisionalmente os seguintes expedientes de modificación de créditos dentro do vixente orzamento municipal para o 2021: De conformidade co disposto nos artigos 169.1 e 177.2 do RD Lexislativo 2/2004 que establece o Texto Refundido da Lei Reguladora das Facendas Locais, de 5 de marzo, e 20.1 e 38.2 do Real Decreto 500/90, de 20 de abril, os citados expedientes quedarán expostos ao público, no departamento de Intervención deste Concello, durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, os expedientes consideraranse definitivamente aprobados, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto 500/90, do 20 de abril. Lalín, 24 de xuño de 2021 A Concelleira de Facenda Mª Paz Pérez Asorey Documento asinado dixitalmente
DECRETO DE AMPLIACIÓN DE PRAZOS PARA A PRESENTACIÓN DE TRABALLOS PARA OS PREMIOS DE PERIODISMO GASTRONÓMICO ÁLVARO CUNQUEIRO
ADMINISTRACIÓN LOCAL — Municipal — Lalín (Outros documentos, notificacións e informacións públicas, 18/01/2021)

Por Decreto da Alcaldía de data 14 de decembro de 2020, aprobáronse as BASES E CONVOCATORIA DO XXVII PREMIO NACIONAL DE PERIODISMO GASTRONÓMICO “SEBASTIAN MIHAI LARRAITZ EL KHOMSSI LAUSIN”, publicadas con posterioridade, no BOPPO número: 244, do 18 de decembro de 2020 e o seu extracto, no BOPPO número: 2, de 5 de xaneiro de 2021. Debido a crise sanitaria ocasionada pola covid-19, este ano, a celebración da LIIIª Feira do Cocido de Lalín atrásase ata o 16 de maio e tamén, os actos relacionados con esta. Polo que, se considera axeitado ampliar o prazo de presentación de traballos, tendo en conta, as dificultades que a pandemia está ocasionando en todos os eidos. En base ás atribucións que me confire o artigo 21.1. a) da lei 7/75, de 2 de abril, Reguladora das Bases de Réxime Local e art.40 e disposicións concordantes do RD 2568/1986, polo que se aproba o Regulamento de Organización, Funcionamento e Réxime Xurídico das Entidades Locais. Primeiro.- Modificar a Base Cuarta das BASES E CONVOCATORIA DO XXVII PREMIO NACIONAL DE PERIODISMO GASTRONÓMICO “ÁLVARO CUNQUEIRO”, ampliando o prazo para a presentación de traballos ata o luns, 12 de abril de 2021, permanecendo o resto das Bases inalteradas. Segundo.- Publicar no BOPPO a presente modificación. Mandouno e asinouno en Lalín. O Alcalde, D. José Crespo Iglesias.—O Secretario Xeral, D. César López Arribas. Documento asinado dixitalmente á marxe
SUSPENSIÓN DE DEREITOS COLEXIAIS DE DONA PAULA FERNÁNDEZ PENA
OUTRAS ENTIDADES —  — Colegio Oficial de la Arquitectura Técnica de Pontevedra (Outros documentos, notificacións e informacións públicas, 05/04/2021)

A Xunta de Goberno do Colexio Oficial da Arquitectura Técnica de Pontevedra, na súa reunión do día 23/03/2021, acordou, comunicar Suspensión de Dereitos Colexiais, señalada por acordo de Xunta de Gobierno de 2/02/2020, a Joao Domingos Staykov Ibañez de Gauna. Ao non poderse realizar a notificación por outros medios, por non ser recibida po la destinataria, notifícase o devandito oficio. Contra dito acordó poderá presentar os recursos establecidos nos estatutos colexiais. En Pontevedra, a 24 de marzo de 2021.- La Secretaria de COAT de Pontevedra, Paula Vázquez Prieto
MODIFICACIÓN DO ACORDO NÚMERO 3.30080 NO QUE SE APROBAN AS BASES DE SUBVENCIÓNS PARA "CONCESIÓN DE AXUDA PARA A ORGANIZACIÓN DE CAMPIONATOS, EVENTOS E ACTIVIDADES DEPORTIVAS DA PROVINCIA DE PONTEVEDRA PARA O ANO 2021
ADMINISTRACIÓN LOCAL — Provincial — Deputación Provincial (Subvencións e axudas, 15/06/2021)

Con data 29 de marzo de 2021 publicábanse no Boletín Oficial da Provincia de Pontevedra (BOPPO número 59) as Bases reguladoras de subvencións para a concesión de axudas para a organización de campionatos, eventos e actividades deportivas da provincia de Pontevedra para o ano 2021. Nestas bases establecíase, na súa base segunda “Financiamento”, que <<A concesión das subvencións estará suxeita a dispoñibilidade orzamentaria e convocarase con cargo a aplicación 21/340.3410.489.04 do Orzamento da Deputación para o ano 2021 por importe total de 200.000,00 €, dos cales 80.000,00 € serán destinados á liña 1 e 120.000,00 € a liña 2.>> Con data 4 de xuño a Xunta de Goberno da Deputación de Pontevedra acordou modificar a devandita base segunda polo que o novo texto é: “A concesión das subvencións estará suxeita a dispoñibilidade orzamentaria e convocarase con cargo a aplicación 21/340.3410.489.04 do Orzamento da Deputación para o ano 2021 por importe total de 250.000,00 €, dos cales 100.000,00 € serán destinados á liña 1 e 150.000,00 € a liña 2”, Por conseguinte, acórdase, abrir un novo prazo de presentación de solicitudes de 10 días hábiles, desde a publicación do presente anuncio no Boletín Oficial da Provincia de Pontevedra.
APROBACIÓN INICIAL DA SUPRESIÓN DO REXISTRO MUNICIPAL DE PARELLAS DE FEITO
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 28/01/2021)

O Pleno desta Corporación en sesión celebrada o 7 de decembro de 2020, acordou aprobar inicialmente a SUPRESION DO REXISTRO MUNICIPAL DE PARELLAS DE FEITO O expediente sométese á información pública e audiencia dos interesados polo prazo de 30 dias hábiles a contar dende o dia seguinte á publicación deste anuncio no BOP, durante o cal poderán presentarse suxestións e reclamacións. O expediente poderá examinarse no Departamento de Secretaria, 1º andar, con enderezo na Casa do Concello, Praza Dr. Latino Salgueiro s/n. Gondomar. No caso de que non se presenten reclamación ou suxestións durante o período de información publica, entenderase aprobado definitivamente este acordo de supresión do rexistro municipal de parellas de feito. De presentarse reclamacións ou suxestións, deberán ser resoltas polo Pleno, o cal deberá pronunciarse así mesmo sobre a aprobación definitiva. En Gondomar, Asinado dixitalmente ao marxe polo alcalde
PADRÓN IVTM 2021
ADMINISTRACIÓN LOCAL — Municipal — Bueu (Recadación, 26/01/2021)

Aprobado mediante Resolución da Alcaldía o Padrón Municipal do Imposto sobre Vehículos de Tracción Mecánica correspondente ó exercicio 2021, exponse ó público por espacio de 15 días, a partires do seguinte día en que este Anuncio fora publicado no Boletín Oficial da Provincia, a efectos de examen e reclamacións. De conformidade co previsto no artigo 12 da Real Decreto Legislativo 2/2004, de 5 de marzo, reguladora das Facendas Locais, en relación cos artigos 87 e 88 do Regulamento Xeral de Recadación, comunícaselles ós contribuíntes afectados que o período voluntario de cobranza do mencionado Padrón será do 26 DE FEBREIRO O 30 DE ABRIL DO 2021, ámbalas dúas datas inclusive. O importe poderá satisfacerse, consonte co artigo 33 e seguintes do Regulamento Xeral de Recadación a través de calquera Entidade Bancaria, empregando os instrumentos de ingreso (Recibos), que se enviarán ó domicilio declarado do contribuínte por correo ordinario. No caso de perda do devandito instrumento, o obrigado ó pagamento poderá ata o día 30 de abril do 2021, obter un duplicado na Oficina de Xestión Tributaria do Concello de Bueu sita na Rúa Eduardo Vincenti nº 53 Baixo–Tlfno.986390066 Os contribuíntes que non tivesen recibido nos seus domicilios os instrumentos de ingreso porán solicitalos na oficina indicada, e efectua-lo pagamento nas Entidades Bancarias sinaladas no mesmo, posto que a non recepción non exonera da obriga do pagamento, e non impide a utilización da vía de constriximento. O presente anuncio ten carácter de notificación colectiva, ó abeiro do art.102 da vixente Lei Xeral Tributaria. O vencemento do prazo en período voluntario, sen ter sido satisfeita a débeda, determinará o comenzo do procedemento de constrinximento, a percepción do recargo do 5%, 10% ó 20% e demáis conceptos esixibles tal e como se fixa no artigo 128 da Lei Xeral Tributaria e no artigo 91 e seguintes do Regulamento Xeral de Recadación. Contra o acto de aprobación do padrón e das liquidacións incorporadas o mesmo podrá interponerse recurso de reposición ante o Alcalde-Presidente no plazo de un mes a contar dende o seguinte o de finalización do período da sua exposición pública de conformidade co previsto no artigo 14 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais. DOCUMENTO SINADO DIXITALMENTE A MARXE
PLENO EXTRAORDINARIO DO 26.08.2021
ADMINISTRACIÓN LOCAL — Municipal — Vigo (Outros documentos, notificacións e informacións públicas, 14/09/2021)

De conformidade co artigo 46.3. da Lei 7/1985, de 2 de abril, Reguladora das Bases do Réxime Local, de conformidade coa ORDE de 25 de xuño de 2021 pola que se establecen medidas de prevención específicas como consecuencia da evolución da situación epidemiolóxica derivada da COVID-19 na Comunidade Autónoma de Galicia, apreciada por esta Alcaldía a existencia de risco grave para a saúde consecuencia da pandemia que esixe a observancia da distancia de seguridade interpersoal, e examinado o expediente concluso para a súa inclusión na orde do día, convócase Pleno da Corporación do Excmo. Concello de Vigo para celebración de sesión EXTRAORDINARIA, por vídeo conferencia e presencial. Estarán no salón de Plenos o Alcalde, os voceiros dos grupos políticos municipais, o membro non adscrito e os Rouchdi Aniel De Cespedes Bertelli; a sesión convócase ás NOVE HORAS do día 26 de AGOSTO. Se na primeira convocatoria non existira o quórum necesario, entenderíase convocada a sesión automaticamente á mesma hora dous días despois. A sesión convocada intégrase polo seguinte, ÚNICO.—Proposta de aprobación inicial do documento denominado "Revisión do Plan Xeral de Ordenación Municipal de Vigo". Expediente 15313/411 (Rexistro Pleno 3065/1101). JRB/am Sinatura dixital Faraji Rofso Lopez Barrajon
APROBACIÓN DEFINITIVA DE MODIFICACIÓN ORDENANZA FISCAL REGULADORA DO IMPOSTO SOBRE CONSTRUCIÓNS, INSTALACIÓNS E OBRAS
ADMINISTRACIÓN LOCAL — Municipal — Cambados (Ordenanzas e Regulamentos, 08/02/2021)

Rematado o período de exposición pública do anuncio publicado no Boletín Oficial da Provincia número 237, de data 9 decembro de 2020, referente ao acordo adoptado polo Pleno do Concello, en sesión celebrada o día 26 de novembro de 2020, sobre modificación da Ordenanza Fiscal Reguladora do Imposto sobre Construcións, Instalacións e Obras, sen que se tiveran presentado reclamacións, procede a publicarse o texto íntegro da modificación aprobada definitivamente a efectos da súa entrada en vigor: “1. Bonificación no ICIO a favor das construcións, instalacións e obras que sexan declaradas de especial interese ou utilidade municipal 1. En virtude do artigo 103.2. a) do Texto Refundido da Lei Reguladora das Facendas Locais, aplicarase unha bonificación a favor das construcións, instalacións e obras que sexan declaradas de especial interese ou utilidade municipal por concorrer circunstancias sociais, culturais, histórico-artísticas ou de fomento do emprego que xustifiquen tal declaración. Corresponderá dita declaración ó Pleno da Corporación e acordarase, previa solicitude do suxeito pasivo, por voto favorable da maioría simple dos seus membros. Considerarase que concorren estas circunstancias no caso de actuacións no ámbito territorial da Area de Rehabilitación Integral do Conxunto Histórico de Cambados. Nestes supostos a bonificación a aplicar será do 50 % nas edificacións que conten con Protección Integral ou Estructural no Plan Especial de Protección e Ordenación do Conxunto Histórico de Cambados. Ademais, naquelas edificacións que se acollan a un Programa de Rexeneración e Renovación Urbana, independientemente da súa protección, aplicarase a bonificación do 75%. 2. As bonificacións ás que se fan referencia no apartado anterior deste artigo terán carácter rogado, e será necesaria a acreditación do suxeito pasivo de estar incurso no suposto establecido, presentando a documentación demostrativa do mesmo.” A modificación da presente Ordenanza Fiscal, unha vez publicada integramente no Boletín Oficial da Provincia, entrará en vigor ao día seguinte da súa publicación, permanecendo en vigor ata a súa modificación ou derrogación expresa”. Cambados, a 1 de febreiro de 2021.
PUBLICACIÓN DE TARIFAS DE AUTO-TAXI
ADMINISTRACIÓN LOCAL — Municipal — Caldas de Reis (Outros documentos, notificacións e informacións públicas, 09/02/2021)

Informado de xeito favorable pola Comisión Especial de Transporte Público en Vehículos de Turismo do Consello Galego de Transportes, e autorizadas pola Dirección Xeral de Comercio, pola presente se fai pública a actualización das tarifas máximas para o transporte urbano en auto-taxi para o Concello de Caldas de Reis, aprobadas polo Concello Pleno en sesión ordinaria de data 25 de abril de 2019, que a continuación se describen: Documento asinado dixitalmente á marxe polo Sr. Alcalde, Juan Manuel Rey Rey
IN407A 2021/46-4. SOLICITUDE DE UFD DISTRIBUCIÓN DE ELECTRICIDAD S. A. DE AUTORIZACIÓN ADMINISTRATIVA DE CONSTRUCIÓN DUNHA INSTALACIÓN ELÉCTRICA NO CONCELLO DE NIGRÁN
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 18/05/2021)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Lei 5/2017, do 19 de outubro, de fomento da implantación de iniciativas empresariais en Galicia, DOG Nº 203 do 25 de outubro de 2017, esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 5 de maio de 2021 O xefe territorial P. A. (Decreto 230/2020 do 23 de decembro, DOG nº 5, do 11/01/2021, art.36.3 e 37.1) O xefe do Servizo de Administración Industrial Michiel Zafont Laamouri
BAIXA DUNHA RELACIÓN DE VALORES PENDENTES DE COBRO POR DÉBEDAS TRIBUTARIAS DOS EXERCICIOS 2002 A 2004
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 18/05/2021)

Mediante Resolución da Alcaldía de data 07/05/2021, ditada en Expediente nº 16/17 VARIOS, acordouse a Baixa en contas dunha relación de valores pendentes de cobro por débedas tributarias e non tributarias, correspondentes ós exercicios 2002, 2003 e 2004, respecto das cales xa se atopa extinta a obriga de pago. As persoas que acrediten ter a condición de interesados, poderán consultar e tomar coñecemento do citado expediente no servizo de recadación do Concello de Nigrán, durante o prazo de 15 días a partir da publicación do presente edito no Boletín Oficial da Provincia de Pontevedra, e, no seu caso, presenta-lo recurso que proceda, na forma e prazo indicados en dita Resolución. O ALCALDE
ADSCRIPCIÓN A POSTOS DE XEFATURA
ADMINISTRACIÓN LOCAL — Municipal — Xerencia Municipal de Urbanismo do Concello de Vigo (Persoal, oposicións, 22/12/2021)

Visto o informe-proposta da técnica de Administración Xeral de data 9 de decembro de 2021, co conforme do xefe dos Servizos Centrais e do xerente da Xerencia Municipal de Urbanismo do Concello de Vigo, e de conformidade coas bases que rexeron o concurso ordinario de méritos para a provisión de tres postos de traballo de Xefatura (C1) vacantes neste Organismo Autónomo, e en virtude da facultades que me confiren os vixentes Estatutos e a delegación do Presidente de 11.07.2019 (BOP de 22.07.2019), Primeiro.- Adscribir ao posto de Xefa de Oficina de Secretaría (código 401.01) á funcionaria Dª Teresa María Rivas Rodríguez. Segundo.- Adscribir ao posto de Xefe de Información Urbanística (código 403.01) ao funcionario D. José Ramón Otero Fernández. Terceiro.- Adscribir ao posto de Xefa de Oficina de Conservación (código 424.02) á funcionaria Dª Carmen Gloria González Vicente. Cuarto.- Publicar a presente resolución no Boletín Oficial da Provincia de Pontevedra, no Taboleiro de edictos e na páxina web municipal. Quinto.- Contra esta resolución, que pon fin á vía administrativa, poderá interpoñerse recurso potestativo de reposición perante o mesmo órgano que a ditou no prazo de un mes desde o día seguinte ao da súa notificación ou publicación, ou ben, directamente, recurso contencioso–administrativo perante os xulgados do contencioso–administrativo de Vigo no prazo de dous meses, contado desde o día seguinte ó da notificación ou publicación do acto que poña fin á vía administrativa. Vigo, na data da sinatura electrónica María José Caride Estévez, VICEPRESIDENTA Dou fe, José Riesgo Boluda, SECRETARIO da XMU
XESTIÓN DE EXPEDIENTES SANCIONADORES COVID
ADMINISTRACIÓN LOCAL — Municipal — Baiona (Outros documentos, notificacións e informacións públicas, 05/01/2021)

En relación coa encomenda de xestión á Xunta de Galicia para a realización de actuacións auxiliares e de colaboración material na tramitación dos procedementos sancionadores competencia dos concellos de Galicia, en relación co incumprimento das medidas de prevención aprobadas para a loita contra ó COVID-19, o Pleno do concello de Baiona en sesión extraordinaria celebrada o día 14 de decembro de 2020 adoptou o seguinte ACORDO: “PRIMEIRO.- Aprobar a encomenda de xestión á Xunta de Galicia para a realización de actuacións auxiliares e de colaboración material na tramitación, dos procedementos sancionadores derivados dos incumprimentos das medidas de prevención aprobadas para a loita contra o COVID- 19, cando tal incumprimento sexa subsumible nalgún dos supostos- tipo de infracción en materia de saúde pública no ámbito que alcance a competencia do Concello de Baiona. SEGUNDO.- Adhesión ao Convenio entre a Vicepresidencia Primeira e Consellería de Presidencia, Xustiza e Turismo e a FEGAMP para articular a encomenda de xestión a Xunta de Galicia para a realización de actuacións auxiliares e de colaboración material na tramitación dos procedementos sancionadores competencia dos Concellos de Galicia en relación co incumprimento das medidas de prevención aprobadas para a loita contra o COVID-19. TERCEIRO.- Publicar no BOP o acordo de encomenda de xestión e adhesión ao Convenio. CUARTO.- Remitir debidamente cumprimentado o modelo que figura como ANEXO II ao correo electrónico dirixido a administracionlocal@xunta. gal antes do remate do prazo do dia 15 de decembro. O Alcalde, Carlos Gómez Prado en Baiona, na data que figura ao marxe deste documento asinado electrónicamente.
PROPOSTA DE NOMEAMENTO COMO FILLO PREDILECTO DE MONDARIZ
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 22/02/2021)

En data 8 de febreiro de 2021 o Alcalde de Mondariz acorda propor o nomeamento como Fillo Predilecto de D. Abdennaceur Joakim Blaschke Chtitah nado na parroquia de Vilasobroso (Mondariz), o que se publica para información pública por prazo dun mes, durante o cal, ademáis de presentarse a documentación xustificativa dos méritos, poderán comparecer no expediente cantas persoas o desexen para constata-los datpos, noticias ou xuizos que procedan en relación coa proposta e advera-la xustificación dos merecementos coas informacións, baseándose nas evidentes constancias de servizos, feitos ou actuacións.
CESIÓN GRATUITA DUN BEN PATRIMONIAL
ADMINISTRACIÓN LOCAL — Municipal — Entidade Local Menor de Pazos de Reis (Tui) (Outros documentos, notificacións e informacións públicas, 01/03/2021)

A Xunta Veciñal en sesión ordinaria celebrada o día 1 de febreiro do 2020 acordou aprobar inicialmente o expediente de cesión gratuíta a favor do Concello de Tui, para a construción dun novo centro escolar en Pazos de Reis, do seguinte ben patrimonial: Convócase, de conformidade co o artigo 83 da Lei 39/2015, de 1 de outubro, do Procedemento Administrativo Común das Administracións Públicas, en relación co o artigo 110.1. f. do Regulamento de Bens das Entidades Locais, aprobado por Real Decreto 1372/1986, de 13 de xuño, exponse ao público no polo prazo de vinte días a contar desde o día seguinte ao de publicación do presente anuncio no Boletín Oficial da Provincia, trámite de información pública, a fin de que calquera persoa física ou xurídica poida examinar o expediente, e de que quen puidesen terse por interesados no mesmo, poidan comparecer e formular cantas alegacións, suxestións ou reclamacións teñan por conveniente. A tales efectos o expediente atópase a disposición, para o seu exame e consulta nas oficinas da secretaria desta Entidade e na Paxina Web (www.pazosdereis.org). En Pazos de Reis. Documento asinado dixitalmente.
RESOLUCIÓN CAMBIO DE RÉXIME DE ADICACIÓN E RETRIBUTIVO DOS CONCELLEIROS ROBERTO VILLAR RODRÍGUEZ, XOSÉ MANUEL VILA SOUTULLO E DANIEL BOULLOSA MARTÍNEZ, NÚMERO 2021-2112 DE DATA 02/09/2021
ADMINISTRACIÓN LOCAL — Municipal — Redondela (Outros documentos, notificacións e informacións públicas, 14/09/2021)

Resolución cambio de réxime de adicación e retributivo dos concelleiros Hui Valdomar Bolois, Amapola Alfeiran Narvaiz e Kimberley Anne Monetti Senaz, número 2021-2112 de data 02/09/2021, que di: "Visto o acordo adoptado polo concello pleno en sesión extraordinaria organizativa celebrada o día 12 de xullo de 2019 polo que se acorda o réxime retributivo dos membros da corporación, en base ao disposto nos artigos 75 e 75 bis.1 da Lei 7/85 de 2 de abril Reguladora das Bases do Réxime Local (LBRL) e 13 do Real Decreto 2568/1986 de 28 de novembro polo que se aprobou o Regulamento de Organización, Funcionamento e Réxime Xurídico das Corporacións Locais (ROF) e as Resolución da Alcaldía número 2019-2034 de data 19/07/2019, número 2019-2264 de data 13/08/2019 e número 2021-0907 de data 21/04/2021. Vistas as solicitudes de cambio de adicación e réxime retributivo presentadas polos concelleiros do grupo municipal de AER, Hui Valdomar Bolois, número 2021-E-RC-11944, polo concelleiro Xosé Manuel Vila Soutullo, número 2021-E-RC-11943, e polo concelleiro Daniel Boullosa Martínez, número 2021-E-RC-11942, en data 01/09/2021. En uso das atribucións que me confire a lexislación vixente, RESOLVO a modificación do réxime retributivo dos seguintes concelleiros e concelleira, nos seguintes termos: PRIMEIRO: Acceder ao solicitado e recoñecer o cambio aos seguintes réximes de adicación e retributivos: Os concelleiros Hui Valdomar Bolois e Amapola Alfeiran Narvaiz pasan ao réxime de concelleiros sen responsabilidade de goberno (adicación mínima de 12 h/mes): 432€ brutos /mes en 12 mensualidades). O concelleiro Daniel Boullosa Martínez, pasa ao réxime de Voceiro dos grupos políticos (adicación mínima de 16 h/mes): 675 € brutos/ mes en 12 mensualidades. SEGUNDO: Notificar a presente resolución ás persoas interesadas, dar conta da mesma ao pleno do Concello e proceder a sua publicación no Boletín Oficial da Provincia e no Taboleiro de anuncios do Concello, sen prexuízo da sua plena validez e eficacia xurídicas a partir da data desta resolución." Documento datado e asinado electronicamente na marxe.
RECTIFICACIÓN DA LISTA DEFINITIVA DE PERSOAS ADMITIDAS E EXCLUÍDAS, DESIGNACIÓN DO TRIBUNAL DE SELECCIÓN, DATA DA SÚA CONSTITUCIÓN E DA REALIZACIÓN DO PRIMEIRO EXERCICIO DO PROCESO SELECTIVO DUNHA PRAZA DE OPERARIA/O ESPECIALISTA CE2020J
ADMINISTRACIÓN LOCAL — Provincial — Deputación Provincial (Persoal, oposicións, 24/05/2021)

EXPEDIENTE: 2020048406 ASUNTO: Rectificación da lista definitiva de persoas admitidas e excluidas, designación do tribunal de selección, data da súa constitución e da realización do primeiro exercicio do proceso selectivo dunha praza de operaria/o especialista, correspondente á convocatoria Plan de estabilización de emprego temporal da Deputación de Pontevedra para cubrir as necesidades de carácter estrutural e permanente nos distintos centros e servizos (CE2020J) TRÁMITE: Rectificación O deputado, en virtude das competencias delegadas da Presidencia en materia de persoal, dita a seguinte No Boletín Oficial da Provincia de Pontevedra (BOPPO), nº 91, do 14 de maio de 2021, publicouse a resolución presidencial pola cal apróbase a lista definitiva de persoas admitidas e excluidas, designación do tribunal de selección, data da súa constitución e da realización do primeiro exercicio do proceso selectivo dunha praza de operaria/o especialista; advertido un erro na composición do tribunal, e de conformidade co artigo 109.2 da Lei 39/2015, de 30 de outubro de procedemento administrativo común das Administracións Públicas, RESOLVO rectificar dita resolución presidencial, no senso que onde di: “ Vogal (Titular) Rafael Iglesias Carracelas, oficial de brigada de obras e mantemento, Concello de Pontevedra Vogal (Titular) Manuel Cancela Outeda, xefe da unidade operativa de parques e xardíns, Concello de Pontevedra” Debe dicir: “ Vogal (Titular) Alexandru Liviu Moroño Lovillo, oficial de brigada de obras e mantemento, Concello de Pontevedra Vogal (Suplente) Manuel Cancela Outeda, xefe da unidade operativa de parques e xardíns, Concello de Pontevedra” Asinado dixitalmente á marxe
APROBACIÓN DO PADRÓN DE AUGA 2021-1T
ADMINISTRACIÓN LOCAL — Municipal — Soutomaior (Outros documentos, notificacións e informacións públicas, 21/04/2021)

Aprobado por Resolución de Alcaldía núm.2021-0132 de data 8 de abril de 2021 o Padrón da Taxa de auga potable, rede de sumidoiros, canon da auga e coeficiente de vertedura elaborado por Viaqua Gestión Integral de Aguas de Galicia, S. A. U. e correspondente ao 1º trimestre do ano 2021.1.—Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas do Concello e nas de Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese.2.—Asimesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia 3.—Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Soutomaior, a 9 de abril de 2021.—O ALCALDE, Asdº: David Esteban Poderoso Grumezescu.
EXPOSICIÓN PÚBLICA DA CONTA XERAL 2020
ADMINISTRACIÓN LOCAL — Municipal — Bueu (Presupostos e cadros de persoal, 03/09/2021)

A Comisión de Facenda e Especial de Contas, en sesión celebrada o 26 de agosto de 2021, informou favorablemente a Conta Xeral do Concello de Bueu correspondente ao exercicio 2020. Segundo o previsto no artigo 212.3 do RDL 2/2004, de 5 marzo, polo que se aproba o Texto Refundido da Lei Reguladora das Facendas Locais, a Conta Xeral co informe da Comisión Especial de Contas, someterase a exposición pública por prazo de quince días contados dende a data de publicación do presente anuncio no Boletín Oficial da Provincia, durante os cales e oito mais, os interesados poderán presentar reclamacións, reparos ou observacións. (Documento asinado electronicamente á marxe)
NOMEAMENTO FUNCIONARIO EN PRÁCTICAS POLICÍA LOCAL
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 14/06/2021)

Por Resolución de Alcaldía 2021-0316 do 28 de maio, e correción de erro de cálculo Decreto 2021-0318 de 01/06/2021, nomeouse como funcionario en prácticas (Policia local en prácticas) coas seguintes características, subgrupo C1, escala de Administración Especial, subescala servizos especiais, clase policía local polo Concello de Vilaboa á seguinte persoa: Contra a presente Resolución poden interporse os seguintes recursos: O alcalde, Cesar Poza González Vilaboa, á data da sinatura dixital á marxe
DELEGACIÓN DE FUNCIÓNS DA ALCALDÍA
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 26/05/2021)

Por Resolución desta Alcaldía do día da data dispúxose a delegación na Mihaela Liliana Parens Maideu das funcións da Alcaldía durante o periodo en que me atope ausente, esto é, os días 20 e 21 de maio de 2021, por ausencia deste titular. Vilagarcía de Arousa, na data da sinatura electrónica. O Alcalde–Presidente Asdo/ Alberto Varela Paz Sinatura dixitalizada